Праваслаўная пазіцыя такая, што малітвы ёсць розныя. Ёсць малітва “Ойча наш”. Гэта слова самога Госпада Ісуса Хрыста. Яго апосталы самога папыталі: “Госпадзі, навучы нас маліцца”. Ён сказаў: ”Маліцеся так”. І даў узор гэтай малітвы. Гэтая малітва не можа быць зменена ні пры якіх умовах. Калі мы будзем мяняць непасрэдна тое, што даў Хрыстос і навучыў, тое, што напісана ў Свяшчэнным Пісанні, то мы перастанем быць хрысціянамі. Мы створым нейкую іншую рэлігію. Гэта ўжо не хрысціянства. Для праваслаўя гэта адназначна немагчыма.